तीन अन्य खिड़की से निकलकर डांस करते दिखे; गुरुग्राम में 4 युवकों पर केस दर्ज
Haryana Gurugram Car Video Goes Viral;  गुरुग्राम के साइबर हब में 4 युवकों का चलती कार की छत पर बैठकर शराब पीने और पुश-अप करने का वीडियो सामने आया है। मामले में पुलिस ने केस दर्ज कर एक युवक को गिरफ्तार किया है
गुरुग्राम के साइबर हब में 4 युवकों का चलती कार की छत पर बैठकर शराब पीने और पुश-अप करने का वीडियो सामने आया है। मामले में पुलिस ने केस दर्ज कर एक युवक को हिरासत में लिया है। तीन अन्य अभी फरार हैं। उनकी तलाश की जा रही है। पुलिस ने साढ़े 6 हजार रुपए का चालान भी काटा है।
गुरुग्राम पुलिस के मुताबिक, सोशल मीडिया पर इन चारों युवकों के दो वीडियो वायरल हैं। पहले वीडियो में एक शख्स चलती ऑल्टो कार से बाहर निकलता है और उसकी छत पर जाकर बैठ जाता है। उसके हाथ में शराब की बोतल भी है। वह चलती कार की छत पर बैठक कर शराब पीता दिखाई दे रहा है।
दूसरे वीडियो में उसके साथ तीन दोस्त भी नजर आ रहे हैं। इस दौरान अन्य साथी कार की पिछली और अगली सीट से बाहर निकलकर उसके साथ हुड़दंग करते दिखाई दे रहे हैं। इस दौरान कार की छत पर बैठा युवक शराब पीने के बाद पुश-अप भी करता दिख रहा है।
नंबर प्लेट से पकड़ी गई गाड़ी
सोशल मीडिया पर वायरल हो रही वीडियो में गाड़ी की नंबर प्लेट नजर आती है। उसके आधार पर गुरुग्राम पुलिस ने कार को बरामद कर लिया है। लोकेश नाम के व्यक्ति को पुलिस ने हिरासत में लिया है। ट्रैफिक DCP वीरेंद्र विज ने कहा कि हमने मामले में तुरंत कार्रवाई की है। सड़कों पर इस तरह की हरकत बिल्कुल बर्दाश्त नहीं की जाएगी। पूरी घटना का वीडियो पीछे चल रही कार में बैठे लोगों ने बनाया है।
स्टंट से जुड़ी ये खबरें भी पढ़ सकते हैं...
हाथ छोड़कर बाइक चलाने पर 9100 का चालान, पब्लिक प्लेस में स्टंट करने पर पुलिस ने बाइक की सीज की
उत्तर प्रदेश के रामपुर में एक युवक को पब्लिक प्लेस पर बाइक से स्टंट करना भारी पड़ गया। स्टंट कर वीडियो सोशल मीडिया पर डालने पर पुलिस तुरंत हरकत में आई। पुलिस ने स्टंट बाज की बाइक सीज कर उसे गिरफ्तार कर लिया है। पूरी खबर पढ़ें...
नोएडा में स्कूटी पर स्टंटबाजी, 1 स्कूटी पर 5 लड़कों ने स्टंट​ किया
​​​​​​नोएडा में जानलेवा स्टंट वाली रील सामने आयी हैं। वायरल वीडियो में 1 स्कूटी पर 5 लड़के स्टंट करते दिख रहे हैं। वीडियो पर धूम-4 लिखा है। इसमें बच्चे भी शामिल हैं। वायरल वीडियो सेक्टर 24 थाना इलाके के सेक्टर 12 का है। पुलिस वीडियो और लोकेशन के आधार पर जांच कर रही है। पूरी खबर पढ़ें... 